Ohjeita+kirjoittajalle

Mikäli olet jo luonut käyttäjätunnuksen wikispaces sivustolle, olet tervetullut mukaan Opelixin wikiin (jätä liittymispyyntö "join this wiki"). Kannustan myös uusia käyttäjiä liittymään mukaan tänne hankkeen verkkofoorumiin: käyttäjätunnuksen luominen on helppoa ja autan mielelläni.

Kaikilla hankkeen toimijoilla on oikeus wikin jäseninä keskustella, tuoda esimerkkejä jne. Vasemmalla navigointipalkissa näet sivut, joihin wikin jäsenillä on kirjoitus/muokkausoikeus. Kirjoittaminen on varsin helppoa, Wordista tutut lihavoinnit, kursiivit ym. löytyvät sivun yläpalkista. Tarkoitus on tuottaa sisältöä yhdessä. Voit vaikkapa tuoda sivustolle hyviä esimerkkejä tai linkkejä ja keskustella keskustelualueella, mutta tietenkään emme poista toisten näkemyksiä. Näin tuotamme jaettua asiantuntijuutta. Älä pelkää tekeväsi virheitä. Jos jotain sattuu, saamme aina edellisen version sivusta palautettua takaisin (jokaisen sivun historia on tallessa). Wikin pääkäyttäjä on hankkeen projektipäällikkö Saija Hieta.